Noy on ndaarata wakkatiiji garanɗi?
Duniyaaru men . . .
tabitan banani na?
caɗɗan ɓuran ɗo na?
ndikkiɗinan na?
NDAA KO BIBEL WI’I
“Allah . . . woostan gonɗi maɓɓe fuu. Walaa maayde, walaa mettamɓeram, walaa bojji, walaa naawɗum ton. Kuuje ɓooymaaje fuu caalake.”
NDAARE BANA NOY IINA KA WALLATA ON NDER JOONDE MON
On keɓan kuugal booɗngal.
Walaa nyaw. Walaa bone sam.
On keɓan ngeendam nduumiiɗam nder hayru bee yimɓe saare e soobiraaɓe mon.
EN FOTI NUƊƊINGO FAKAT KO BIBEL WI’ATA NA?
Ohoo, ngam daliilaaji ɗiɗi:
Allah mari baawɗe ngam tabitingo iina. Bibel wi’i, Yeehova Allah tan woni “Marɗo Baawɗe Fuu,” ngam baawɗe maako timmataako. (Wahayu Yuhanna 15:3) Non, o he’i fakat hebbingo iina maako ngam sanjugo duniyaaru meeɗen. Bana Bibel wi’i, “haa Allah kooɗume fuu heɓoto.”
—Matta 19:26.
Allah mari yela ngam tabitingo iina. Ɗum windaama yoo, Yeehova ɗon “yenwa” ngam ummitingo maayɓe.
—Ayuba 14:14, 15.
Fahin boo, Bibel holli bana noy Yeesu, ɓiɗɗo Allah yamɗitini nyawɓe. Koni o waɗi ɗum? Ngam o muuyi. (Markus 1:40, 41) Bana Baabiraawo maako, Yeesu yenwi wallugo mo mari haaje.
Banani en anndi fakat, Yeehova e Yeesu ngiɗi wallugo men ngam heɓugo seyo haa wakkati garanɗum!
ƳAMOL NGAM NUMOL
Bana noy Allah sanjata duniyaaru meeɗen?
Bibel ɗon jaabana ƴamol ngol nder MATTA 6:9, 10 e DANIYEL 2:44.
fuv_Latn fuv_Latn lin_Latn fuv_Latn fij_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn hau_Latn fuv_Latn hau_Latn fuv_Latn fuv_Latn fuv_Latn fuv_Latn fuv_Latn